Source: http://valaskabela.sk/?stranka=vzn&vzncislo=08&vznrok=2010
Timestamp: 2017-09-19 17:12:46+00:00
Document Index: 12605514

Matched Legal Cases: ['§ 2', '§ 2', '§ 6', '§ 15', '§ 6', '§ 31']

o určení výšky dotácie na prevádzku a mzdy na žiaka základnej umeleckej školy a dieťa materskej školy a školských zariadení na území Obce Valaská Belá
Obec Valaská Belá všeobecne záväzným nariadením určuje výšku a účel použitia dotácie na prevádzku a mzdy na žiaka1) základnej umeleckej školy, dieťa materskej školy a školských zariadení so sídlom na území obce, ktoré sú na základe rozhodnutia MŠ SR zaradené do siete škôl a školských zariadení MŠ SR..2)
a) obec za materskú školu a školské zariadenia bez právnej subjektivity,
b) základná škola s právnou subjektivitou v zriaďovateľskej pôsobnosti Obce Valaská Belá za školské zariadenia pri nej zriadené – školský klub detí a školské stredisko záujmových činností (ďalej len ŠKD a ŠSZČ),
c) základná umelecká škola v zriaďovateľskej pôsobnosti právnickej alebo fyzickej osoby, ktorá má sídlo na území obce Valaská Belá, ak o dotáciu požiada.
1) Výška dotácie na príslušný kalendárny rok na prevádzku a mzdy na žiaka/dieťa materskej školy a školských zariadení – ŠKD a ŠSZČ v zriaďovateľskej pôsobnosti obce je určená v prílohe č. 1 tohto všeobecne záväzného nariadenia.
2) Výška dotácie na príslušný kalendárny rok na prevádzku a mzdy na žiaka základnej umeleckej školy inej právnickej a fyzickej osoby je určená v prílohe č. 2 tohto všeobecne záväzného nariadenia.
3) Prijímateľ dotácie podľa § 2 je oprávnený použiť dotáciu len na úhradu osobných a prevádzkových nákladov základnej umeleckej školy, materskej školy, školských zariadení so sídlom na území obce a pri jej použití musí zabezpečiť hospodárnosť, efektívnosť a účinnosť jej použitia.
4) V prípade, že dotácia nebude vyčerpaná do 31. 12. príslušného kalendárneho roku, je prijímateľ povinný nevyčerpanú časť dotácie vrátiť späť na účet obce do 31. 12. príslušného kalendárneho roku.
Obec poskytuje príjemcovi podľa § 2 tohto nariadenia dotáciu mesačne vo výške jednej dvanástiny z dotácie na príslušný kalendárny rok do 25. dňa príslušného mesiaca.
Na ustanovenia súvisiace s určením výšky dotácie na prevádzku a mzdy na žiaka základnej umeleckej školy, dieťa materskej školy a žiaka školského zariadenia so sídlom na území obce, neupravené týmto všeobecne záväzným nariadením, sa vzťahujú príslušné právne predpisy.
1) Všeobecne záväzné nariadenie bolo schválené Obecným zastupiteľstvom vo Valaskej Belej dňa 18. 11. 2010 uznesením číslo 57/2010.
2) Všeobecne záväzné nariadenie nadobúda účinnosť 15. dňom odo dňa vyvesenia na obecnej tabuli.
V obci vyvesené: 19. 11. 2010
1) ust.. § 6 ods.12 písm. d) zákona NR SR č .596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších zmien a doplnkov
2) § 15 zákona NR SR č. 596/2003 Z. z. v znení neskorších zmien a doplnkov
3) ust. § 6 ods. 12 písm. b). zákona NR SR č.596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších zmien a doplnkov
4) napr. ust. § 31 zákona NR SR č. 523/2004 Z. z. zákona o rozpočtových pravidlách verejnej správy
Príloha č. 1 k VZN Obce Valaská Belá 8/2010
Dotácia na rok 2011 na prevádzku a mzdy na dieťa materskej školy a školských zariadení v zriaďovateľskej pôsobnosti obce
Materská škola Valaská Belá 329 1 200
Školský klub detí pri ZŠ Valaská Belá 750
Školské stredisko záujmovej činnosti pri ZŠ Valaská Belá 110
Zariadenie školského stravovania pri ZŠ Valaská Belá 150
Príloha č. 2 k VZN Obce Valaská Belá 8/2010
Dotácia na rok 2011 na prevádzku a mzdy na žiaka v zriaďovateľskej pôsobnosti súkromnej PO a FO
Základná umelecká škola Valaská Belá 60